stanford-oval/wikipedia huggingface dataset:
Laurent Akran Mandjo

Laurent Akran Mandjo (5. marraskuuta 1940 – 25. elokuuta 2020) oli norsunluurannikkolainen roomalaiskatolinen piispa. Hänet vihittiin papiksi 11. heinäkuuta 1971 ja nimitettiin Yopougonin hiippakunnan piispaksi 8. kesäkuuta 1982. Piispaksi vihkiminen seurasi 18. syyskuuta. Pääkonsekraattorina toimi Bernard Yago, jota avustivat Justo Mullor García ja Bernard Agré.
Muktar Edris

| Mitalit> Maa:  Etiopia.Miesten yleisurheilu.MM-kilpailut  | Mitalit> Maa:  Etiopia.Miesten yleisurheilu.MM-kilpailut  | Mitalit> Maa:  Etiopia.Miesten yleisurheilu.MM-kilpailut  | Maa:  Etiopia> Miesten yleisurheilu. |
| --- | --- | --- | --- |
|  Kultaa | Lontoo 2017 | 5 000 metriä |  |
|  Kultaa | Doha 2019 | 5 000 metriä |  |
| Maastojuoksun MM-kilpailut  | Maastojuoksun MM-kilpailut  | Maastojuoksun MM-kilpailut  |  |
|  Kultaa | Guiyang 2015 | joukkuekilpailu |  |
|  Kultaa | Kampala 2017 | joukkuekilpailu |  |
|  Pronssia | Guiyan 2015 | henkilökohtainen |  |
Muktar Edris Awel (s. 14. tammikuuta 1994 Adio) on etiopialainen kestävyys- ja maastojuoksija. Hän kilpailee pääosin 5 000 ja 10 000 metrin juoksussa. Edris on 175 senttimetriä pitkä ja painaa 59 kilogrammaa.
Ura

Edris oli mukana vuoden 2013 MM-kilpailuissa Moskovassa, jossa hän oli 5 000 metrillä finaalin seitsemäs. Pekingin MM-kilpailuissa 2015 hän sijoittui 10 000 metrillä kymmenenneksi. Rio de Janeiron olympialaisissa 2016 hänet hylättiin 5 000 metrin loppukilpailussa. Hän voitti 5 000 metrin maailmanmestaruuden Lontoossa 2017 ajalla 13.32,79 ja Dohassa 2019 ajalla 12.58,85. Eugenen MM-kilpailuissa 2022 hän oli 5 000 metrillä kolmastoista.
Maastojuoksun MM-kilpailuista Edrisillä on aikuisten tasolta joukkuekulta vuosilta 2015 ja 2017 sekä henkilökohtainen pronssi vuodelta 2015. Vuonna 2017 hän oli henkilökohtaisessa kilpailussa kuudes. Nuorten tasolta hänellä on joukkuehopea vuodelta 2011 sekä henkilökohtainen pronssi ja joukkuekulta vuodelta 2013. Vuoden 2012 yleisurheilun alle 20-vuotiaiden MM-kilpailuista Barcelonasta Edris saavutti kultaa 5 000 metriltä. Hänellä on myös viisi Timanttiliigan osakilpailuvoittoa.
Henkilökohtaiset ennätykset > Ulkoradat

| Laji | Tulos | Paikka | Päivä |
| --- | --- | --- | --- |
| 5 000 metrin juoksu | 12.54,83 | Tukholma | 21. elokuuta 2014 |
| 10 000 metrin juoksu | 27.17,18 | Hengelo | 17. kesäkuuta 2015 |
Kvaternio

Kvaterniot ovat kompleksilukujen nelikomponenttinen laajennus, jossa yhden imaginääriakselin  i sijaan on käytössä kolme ei-reaalista akselia  i,  j ja  k. Kvaterniot keksi irlantilainen matemaatikko Sir William Rowan Hamilton vuonna 1843.
Kvaternio on muotoa  t+xi+yj+zk, jossa  t,  x,  y ja  z ovat reaalilukuja ja  i,  j ja  k ovat peruskvaternioita. Imaginääristen peruskvaternioiden laskusäännöt määrittää kaava
Reaali- ja kompleksiluvuista poiketen kvaterniot eivät ole vaihdannaisia kertolaskun suhteen. Ne muodostavat neliulotteisen lukujoukon, jota merkitään keksijänsä Hamiltonin kunniaksi merkillä  \mathbb {H} \,. Kvaterniot voidaan myös ymmärtää reaaliluvun ja kolmiulotteisen vektorin yhdistelmäksi.
Myöhemmin kehitetyt vektorit ovat havainnollisempina jossain määrin syrjäyttäneet kvaterniot ja jotkut matematiikan historioitsijat pitävätkin niitä lähinnä historiallisesti merkittävinä huolimatta siitä, että niillä on monia sovelluksia eri aloilla.
Historia

Toisin kuin aikaisemmat lukualueen laajennukset, kvaternioita ei kehitetty tarpeesta saattaa minkääntyyppistä yhtälöä ratkeavaksi, vaan tavoitteena oli laajentaa lukualuetta kahdesta ulottuvuudesta kolmeen. Kvaterniot lopulta keksinyt matemaatikko Sir William Rowan Hamilton oli esittänyt kompleksiluvut järjestettyinä lukupareina, josta oli käsitteellisesti lyhyt matka järjestettyihin lukukolmikoihin. Hamilton etsi kompleksilukujen yleistystä, jonka avulla voitaisiin määritellä kertolasku, jolla olisi yhteys kolmiulotteiseen kiertoon samaan tapaan kuin tavallisten kompleksilukujen kertolaskulla on yhteys kiertoon kompleksitasolla. Kolmikoilla tämä ei kuitenkaan onnistu, eikä Hamiltonin onnistunut määritellä luvuille  a+bi+cj kertolaskua, joka vastaisi vektorin kiertoa, ja voidaankin osoittaa että tämä ei ole edes mahdollista.
Ratkaisu löytyi reaalilukunelikoista, kvaternioista. Hamiltonin itsensä mukaan hän keksi kvaternioiden ominaisuudet määrittävän peruskaavan  i^{2}=j^{2}=k^{2}=ijk=-1 yhtäkkisesti ollessaan vaimonsa kanssa kävelyllä. Tarinan (erään version) mukaan hän kaiversi kaavan saman tien läheisen Broughamin sillan erääseen kiveen. Hamiltonin määritelmän mukaan kvaternioiden kertolasku ei ollut vaihdannainen, esimerkiksi  ij ≠  ji, vaan  ij=-ji. Tämä oli aikanaan radikaalia eikä kvaternioita tämän vuoksi aina hyväksytty kunnolla. Ne olivat ensimmäisiä askelia kohti "algebran vapautumista", eli järjestelmien, joissa tavalliset laskulait – liitäntä-, vaihdanta-, ja osittelulaki – eivät ole voimassa, tutkimuksen alkamista. Geometriassa samankaltainen "vapautuminen" oli tapahtunut epäeuklidisten geometrioiden myötä.
Kvaterniot eivät kuitenkaan koskaan saavuttaneet kovin suurta suosiota.[lähde? ] 1900-luvun puoliväliin tultaessa muun muassa Oliver Heavisiden ja Willard Gibbsin kehittämät vektorialgebra ja -analyysi olivat syrjäyttäneet kvaterniot lähes kokonaan, huolimatta siitä että kvaternioiden merkintätapa oli Hamiltonin seuraajien mielestä vektoreihin verrattuna ylivertainen. Kvaterniot ovat kuitenkin vektoreita vaikeammin yleistettävissä useampaan kuin kolmeen ulottuvuuteen.
Nykyään kvaternioita käytetään tietokonegrafiikassa ja siihen liittyvässä geometrisessa tutkimuksessa kiertojen ja esineiden suunnan esittämiseen, sillä ne vaativat muita esitystapoja kuten matriiseja vähemmän tilaa ja niiden laskutoimitukset ovat tehokkaampia.
Merkintätapa ja peruslaskutoimitukset

Kvaternio on järjestetty reaalilukunelikko  (t,x,y,z)\,. Peruskvaterniota  (1,0,0,0)\, vastaa reaaliluku 1, kun taas peruskvaternioille  (0,1,0,0)\,,  (0,0,1,0)\, ja  (0,0,0,1)\, on annettu symbolit  i\,,  j\, ja  k\,.
Merkintätapa ja peruslaskutoimitukset > Skalaarilla kertominen

Kvaternion kertominen skalaarilla eli reaaliluvulla on vaihdannainen operaatio ja vastaa vektorin kertomista skalaarilla:
Merkintätapa ja peruslaskutoimitukset > Yhteen- ja vähennyslasku

Kvaternioiden yhteen- ja vähennyslaskut ovat analogisia vektorien yhteen- ja vähennyslaskujen kanssa:
Yhteenlasku on vaihdannainen. Kvaternion vastaluku on
Yllä olevia laskusääntöjä käyttäen voidaan kvaterniot esittää peruskvaternioiden summana:
| --- | --- |
 (t,x,y,z)\,:  =(t,0,0,0)+(0,x,0,0)+(0,0,y,0)+(0,0,0,z)\,
:  =t(1,0,0,0)+x(0,1,0,0)+y(0,0,1,0)+z(0,0,0,1)=t+xi+yj+zk\,
Merkintätapa ja peruslaskutoimitukset > Kertolasku

Kvaternioiden kertolasku ei ole vaihdannainen, mutta olettamalla että se on assosiatiivinen (kuten se onkin), voidaan Hamiltonin kaavasta
johtaa seuraava peruskvaternioiden kertotaulu:
|  \cdot \, |  1\, |  i\, |  j\, |  k\, |
| --- | --- | --- | --- | --- |
|  1\, |  1\, |  i\, |  j\, |  k\, |
|  i\, |  i\, |  -1\, |  k\, |  -j\, |
|  j\, |  j\, |  -k\, |  -1\, |  i\, |
|  k\, |  k\, |  j\, |  -i\, |  -1\, |
Mielivaltaisten kvaternioiden  q_{1} ja  q_{2} kertolasku voidaan laskea yllä olevilla säännöillä:
| --- | --- |
 q_{1}q_{2}\,:  =(t_{1}+x_{1}i+y_{1}j+z_{1}k)(t_{2}+x_{2}i+y_{2}j+z_{2}k)\,
:  =(t_{1}t_{2}-x_{1}x_{2}-y_{1}y_{2}-z_{1}z_{2})+(t_{1}x_{2}+x_{1}t_{2}+y_{1}z_{2}-z_{1}y_{2})i+(t_{1}y_{2}-x_{1}z_{2}+y_{1}t_{2}+z_{1}x_{2})j+(t_{1}z_{2}+x_{1}y_{2}-y_{1}x_{2}+z_{1}t_{2})k\,
Merkintätapa ja peruslaskutoimitukset > Jakolasku

Kvaternioiden jakolaskun määrittelemiseksi määritellään ensin kvaternion  q=t+xi+yj+zk\, konjugaatti eli liittoluku  {\bar {q}}=t-xi-yj-zk ja huomataan, että kun kvaternio kerrotaan liittoluvullaan, saadaan kvaternion modulin eli itseisarvon  |q|={\sqrt {t^{2}+x^{2}+y^{2}+z^{2}}} neliö:
Kvaternioiden jakolasku voidaan muuttaa kertolaskuksi laventamalla nimittäjän liittoluvulla:
Merkintätapa ja peruslaskutoimitukset > Kvaternion argumentti ja merkkifunktio

Kvaternion  q=t+xi+yj+zk\, argumentti  \arg {q} on kvaternion ja yksikköskalaarin 1 välinen kulma ja se lasketaan
Kvaternion merkkifunktio  \operatorname {sgn} {q}\, palauttaa kvaternion suuntaisen yksikkökvaternion ja se lasketaan
Vektoriesitys

Kun rinnastetaan kvaternio (1,0,0,0) reaalilukuun 1 ja peruskvaterniot  i,  j,  k suorakulmaisen kolmiulotteisen koordinaatiston yksikkövektoreihin, voidaan kvaterniot esittää skalaarin ja vektorin summana:
Kvaterniota jonka skalaariosa  t=0, kutsutaan puhtaaksi kvaternioksi, vektorikvaternioksi tai yksinkertaisesti vektoriksi. Vastaavasti kvaternio, jonka vektoriosa on nolla, on skalaarikvaternio tai pelkkä skalaari. Kvaterniotulon ja vektoreille määriteltyjen piste- ja ristitulon välillä on yhteys
jossa
Kun  t=s=0\,, eli kun kvaterniot  q ja  p ovat vektoreita, sieventyy kvaterniotulon lauseke muotoon
josta saadaan risti- ja pistetulolle identiteetit
| 0 | 1 | 2 | 3 | 4 |
| --- | --- | --- | --- | --- |
|  \mathbf {v} \times \mathbf {u} ={1 \over 2}(\mathbf {vu} -\mathbf {uv} ) |    | ja |    |  \mathbf {v} \cdot \mathbf {u} =-{1 \over 2}(\mathbf {vu} +\mathbf {uv} ) |
Kvaterniomuuttujaisia funktioita

Seuraavat tavalliset funktiot voidaan määritellä kvaterniomuuttujille  q=(t,\mathbf {v} ) ja  p=(s,\mathbf {u} ).
Kvaterniomuuttujaisia funktioita > Eksponentiaali- ja logaritmifunktiot

Eksponentti- ja logaritmifunktiot voidaan määritellä kvaternioille, sillä kvaterniot muodostavat jakoalgebran.
Luonnollinen eksponentti:  e^{q}=e^{t}(\cos {|\mathbf {v} |}+\operatorname {sgn} {\mathbf {v} }\sin {|\mathbf {v} |})
Luonnollinen logaritmi:  \ln {q}=\ln {|q|}+\operatorname {sgn} {\mathbf {v} }\arg {q}
Potenssi:  p^{q}=e^{\ln {p}q}\,
Kvaterniomuuttujaisia funktioita > Trigonometriset funktiot

Sini:  \sin {q}=\sin {t}\cosh {|\mathbf {v} |}+\cos {t}\operatorname {sgn} {\mathbf {v} }\sinh {|\mathbf {v} |}
Kosini:  \cos {q}=\cos {t}\cosh {|\mathbf {v} |}-\sin {t}\operatorname {sgn} {\mathbf {v} }\sinh {|\mathbf {v} |}
Tangentti:  \tan {q}={\frac {\sin {q}}{\cos {q}}}
Kvaterniomuuttujaisia funktioita > Hyperboliset funktiot

Hyperbolinen sini:  \sinh {q}=\sinh {t}\cos {|\mathbf {v} |}+\cosh {t}\operatorname {sgn} {|\mathbf {v} |}\sin {|\mathbf {v} |}
Hyperbolinen kosini:  \cosh {q}=\cosh {t}\cos {|\mathbf {v} |}+\sinh {t}\operatorname {sgn} {|\mathbf {v} |}\sin {|\mathbf {v} |}
Hyperbolinen tangentti:  \tanh {q}={\frac {\sinh {q}}{\cosh {q}}}
Kvaterniomuuttujaisia funktioita > Hyperboliset käänteisfunktiot

Hyperbolinen arkussini:  \operatorname {arcsinh} \,q=\ln(q+{\sqrt {q^{2}+1}})
Hyperbolinen arkuskosini:  \operatorname {arccosh} \,q=\ln(q+{\sqrt {q^{2}-1}})
Hyperbolinen arkustangentti:  \operatorname {arctanh} \,q={\frac {\ln(1+q)-\ln(1-q)}{2}}
Kvaterniomuuttujaisia funktioita > Trigonometriset käänteisfunktiot

Nämä luetellaan viimeisinä koska määrittelyssä tarvitaan kvaternioarvoisia hyperbolisia käänteisfunktioita.
Arkussini:  \arcsin {q}=-\operatorname {sgn} {\mathbf {v} }\,\operatorname {arcsinh} \,(q\operatorname {sgn} {\mathbf {v} })
Arkuskosini:  \arccos {q}=-\operatorname {sgn} {\mathbf {v} }\,\operatorname {arccosh} \,q
Arkustangentti:  \arctan {q}=-\operatorname {sgn} {\mathbf {v} }\,\operatorname {arctanh} \,(q\operatorname {sgn} {\mathbf {v} })
Lauri Junnila

Lauri Johannes Junnila (11. heinäkuuta 1908 Mynämäki – 31. tammikuuta 1988 Mynämäki) oli suomalainen yrittäjä ja yritysjohtaja, joka sai teollisuusneuvoksen arvonimen.
Junnila kävi Turun kansanopiston ja Tampereen teollisuuskoulun ja suoritti teknillisen alan kursseja. Hän työskenteli muun muassa Valtion lentokonetehtaassa ja Osuuskaupan konekorjaamon johtajana Perniössä, kunnes perusti konepajayrityksen Saloon 1949. L. Junnilan Konepaja -niminen yritys muutti Mynämäelle vuoden 1952 lopussa. Yhtiö valmisti monia erilaisia maatalouskoneita, joista tärkeäksi tuotteeksi tuli 1950-luvun puoliväliin mennessä traktorin nostolaitesovitteinen kylvökone. Yrittäjänä Junnila kehitti muitakin koneuutuuksia, kuten sokerijuurikkaiden nostokoneen vuonna 1964. Sen suunnittelu oli vienyt useita vuosia, mutta se syrjäytti  kilpailevat ulkomaiset tuotteet Suomessa. Muita yrityksen tuotteita olivat muun muassa perunannostokone ja rivilannoitin. Muovin käyttöä maatalouskoneissa hyödyntämään Junnila perusti 1967 erillisen Teräs-Nailon -yhtiön Uuteenkaupunkiin. Junnila vaikutti merkittävästi paitsi maatalouskoneiden kehittämiseen ja valmistukseen, myös niiden viennin alkamiseen Suomessa. Hän myi yrityksensä  Hankkijalle 1981 ja jäi eläkkeelle. Yrityksen viimeinen tanskalainen omistaja lopetti Kongskilde Jukon tuotannon Mynämäellä vuonna 2009. Junnila, joka sai teollisuusneuvoksen arvonimen 1970, oli Mynämäen kunnanvaltuuston jäsen 1965–1976. Hänet tunnettiin myös seurakunnallisista luottamustehtävistään.
Lauri Jousinen

Armas Lauri Jousinen (ven. Ла́ури Ка́рлович Йо́усинен, Lauri Karlovitš Jousinen, 17. syyskuuta 1889 Tammela – 1948 Petroskoi) oli suomalaissyntyinen neuvostoliittolainen viulisti ja säveltäjä.
Lauri Jousinen syntyi forssalaisen työmiehen Kalle Jousisen perheeseen. Hän kävi kolme luokkaa kansakoulua, työskenteli eri ammateissa ja harrasti viulunsoittoa.
Jousinen muutti Yhdysvaltoihin vuonna 1908. Hän jatkoi siellä musiikkiharrastustaan, sävelsi lauluja ja pieniä viulukappaleita ja opiskeli vuoden verran Chicagon konservatoriossa.
Jousinen muutti kalastaja-arttelinselvennä mukana Neuvosto-Karjalaan vuonna 1922. Hän työskenteli Petroskoin suomalaisessa opettajateknikumissa ja vuosina 1925–1931 opettajana Uhtualla, jossa hän perusti johtamansa puhallinorkesterin ja kuoron.
Jousinen työskenteli Petroskoissa Karjalan radiokomitean sinfoniaorkesterin viulistina vuosina 1931–1935, musiikki- ja draamateknikumin varajohtajana vuosina 1935–1937 ja Karjalan filharmonian viulistina vuosina 1937–1941. Vuosina 1941–1943 hän oli evakossa Siperiassa. Jousinen palasi sieltä Belomorskiin ja sitten Petroskoihin, jossa hän toimi kansantaiteen talon kansanperinteen konsulttina.
Jousinen on laatinut Kalevala- ja karjalaisaiheisia orkesterisävellyksiä, teatterimusiikkia muun muassa J. H. Erkon Kullervoon (1933) sekä Lauri Luodon ja Jalmari Virtasen näytelmään Herra Malperi lähtee sotaan (1934), lukuisia kuorolauluja sekä sovittanut kansansävelmiä kanteleelle ja muille soittimille. Jousinen oli Neuvostoliiton säveltäjäliiton jäsen vuodesta 1937.
Larsbergfjellet

Larsbergfjellet
| --- | --- |
Sijainti:  Tromssan lääni,  Norja
Vuoristo:  Skandit
Korkeus merenpinnasta:  1 117 m
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Larsbergfjellet on Skandeihin kuuluva vuori Omasvuonon kunnassa Pohjois-Norjassa. Se sijaitsee Storfjorden-vuonon rannalla. Vuoren korkein kohta nousee 1 117 metriä merenpinnan tason yläpuolelle.
Lauri Rantanen

Lauri Rantanen on suomalainen lentopallovalmentaja. Rantanen otti lentopalloliigassa pelaavan Hurrikaani-Loimaan valmennusvastuun kesken kauden 2015-16, kun italialaisvalmentaja Nicola Giolito joutui jättämään tehtävänsä. Sittemmin hän solmi seuran kanssa kahden vuoden mittaisen jatkosopimuksen, joka käsittää vuodet 2016-2018. Aiemmin Rantanen on toiminut useiden vuosien ajan Loimaan Jankon miesten edustusjoukkueen päävalmentajana sekä kauden 2015-16 alussa Hurrikaanin apuvalmentajana.
Rantanen aloitti oman peliuransa Loimaan Jankon junioreissa ja pelasi viimeisen kautensa seuran edustusjoukkueessa ennen kuin Jankko ja sittemmin Hurrikaani-nimen saanut joukkue nousi lentopalloliigaan keväällä 2007. Pelaajauransa lopetettua Rantanen siirtyi kasvattajaseuransa Loimaan Jankon valmentajaksi. Viimeiset kaudet ennen siirtymistä Hurrikaanin apuvalmentajaksi vuonna 2015 hän valmensi Jankkoa miesten 1-sarjassa. Rantanen oli aisaparina Hurrikaanissa italialaiselle Nicolina Giolitolle, joka toimi myös samanaikaisesti Suomen miesten lentopallomaajoukkueen. Kauden 2015-16 avausotteluissa Rantanen kantoi valmennusvastuun Gioliton palvellessa vielä maajoukkuetehtävissä. Helmikuussa 2016 Hurrikaani ilmoitti vapauttaneensa Gioliton päävalmentajan tehtävistä ja valitsi apuvalmentaja Rantasen hänen korvaajakseen. Rantanen valmensi lopulta runkosarjassa kolmanneksi sijoittuneen Hurrikaanin SM-pronssille kaudella 2015-16.
Rantanen on siviiliammatiltaan luokanopettaja. Lentopallovalmentajan töiden lisäksi hän toimii Loimaan Hirvikosken yhtenäiskoulun luokanopettajana ja liikuntatuntien vetäjänä.
Mogilnoje (Kudeb)

| Mogilnoje Могильное |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Palkinon piiri ja Petserin piiri
Koordinaatit:  57°34′36″N, 27°46′52″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Kudebin valuma-alue
Laskujoki:  johto-oja Kudebiin
Järvinumero:  01030000211102000027185
Mittaustietoja
Pituus:  1,2 km 
Leveys:  0,86 km 
Pinta-ala:  60 ha  
 fiMogilnoje 
Mogilnoje (ven. Могильное) on järvi Luoteis-Venäjällä Pihkovan alueen Palkinon piirissä ja Petserin piirissä.
Maantietoa

Järvi on 1,2 kilometriä pitkä ja 0,86 kilometriä leveä ja sen pinta-ala on noin 60 hehtaaria. Se sijaitsee metsäalueella 14 kilometriä Palkinosta luoteeseen. Järven eteläpuolella on avosuota ja sen itäpuolella seuraa järven rantoja lyhyt harju. Järvi on autio ja sen laskuoja on suoraksi kaivettu kuivatusoja, joka yhtyy pian Kudebiin jokeen. Järven yli kulkee kahden piirin, Palkinon piirin ja Petserin piirin, välinen raja. Laskuoja virtaa Palkinon puolella.
Luontoarvoja

Karttojen mukaan alueella on monia järviä, joiden välillä risteilee kävelypolkuja.
Vesistösuhteita

Mogilnoje sijaitsee Kudebin valuma-alueella. Kudeb on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Mogilnojesta lähtee laskuoja, joka yhtyy Kudebiin heti sivujoen Nalitsan alapuolella.
Huomautuksia

1 2 3 4 5  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen  järven koordinaatteja.
Laurensin piirikunta (Etelä-Carolina)

Laurensin piirikunta (engl. Laurens County) on Yhdysvaltojen Etelä-Carolinan osavaltiossa sijaitseva piirikunta. Sen väkiluku oli 67 493 vuonna 2019. Piirikunnan hallintokeskus on Laurensin kaupunki. Piirikunta perustettiin vuonna 1785.
Aiheesta muualla

Kuvia tai muita tiedostoja aiheesta Laurensin piirikunta (Etelä-Carolina) Wikimedia Commonsissa
Laurens Vanthoor

Laurens Vanthoor vuonna 2009.
Laurens Vanthoor (s. 8. toukokuuta 1991 Hasselt) on belgialainen moottoriurheilija. Hän asuu Saksassa, Waiblingenissa lähellä Stuttgartia. Nykyään hän kilpailee Porschella FIA World Endurance Championship -sarjassa. Hänen nuorempi veljensä Dries Vanthoor on myös moottoriurheilija.
Ura

Vanthoor aloitti uransa Karting-luokissa voittaen vuonna 2005 Belgian ICA-Junior ja Ranskan Junior -luokkien mestaruudet. Vuonna 2008 Vanthoor siirtyi Saksan Formula 3 -sarjaan jossa hän saavutti kaksi voittoa, kolme paalupaikkaa ja yhdeksän palkintosijaa sijoittuen sarjan loppupisteissä neljänneksi. Samana vuonna hän sijoittui legendaarisessa Macaon Grand Prix -kilpailussa kuudenneksi. Vuonna 2009 Vanthoor jatkoi Saksan F3 -sarjassa ja voitti mestaruuden saavuttaen kauden aikana 11 voittoa, 11 paalupaikkaa ja 15 palkintosijaa. Vuonna 2010 Vanthoor siirtyi Formula 3 Euroseries -sarjaan saavuttaen neljä palkintosijaa sijoittuen sarjan kuudenneksi. Vuonna 2011 Vanthoor jatkoi sarjassa sijoittuen jälleen kuudenneksi.
Vuonna 2012 Vanthoor siirtyi kestävyysautoihin ja ajoi FIA GT1 World Championship -sarjassa voittaen kolme kilpailua sijoittuen sarjan neljänneksi. Samana vuonna hän ajoi kuusi kilpailua Blancpain Endurance Series -sarjassa sijoittuen sarjan viidenneksi. Vuonna 2013 Vanthoor voitti FIA GT Series -sarjan mestaruuden yhdessä Stéphane Ortellin kanssa. Vuonna 2014 Vanthoor jatkoi uudelleen nimetyssä Blancpain Sprint Series -sarjassa sijoittuen sarjan neljänneksi. Samana vuonna hän voitti Blancpain Endurance Series -sarjan mestaruuden.
Vanthoor on kilpaillut myös Stock Car Brasil -sarjassa. Vuonna 2014 Vanthoorin autokunta voitti Span 24 tunnin ajon yhdessä René Rastin ja Markus Winkelhockin kanssa. Vuonna 2015 Vanthoor oli mukana myös voittamassa Nürburgringin 24 tunnin ajoa. Samana vuonna hän osallistui ensi kertaa Le Mansin 24 tunnin ajoon.
Vanthoor siirtyi Audilta Porschen tehdaskuljettajaksi vuonna 2017. Tämän jälkeen hän ajanut muun muassa IMSA SportsCar Championship, Intercontinental GT Challenge ja DTM-sarjoissa.[lähde? ]
Käännös suomeksi
Larsboda

TeliaSoneran pääkonttori Larsbodassa.
Larsboda on yksi Ruotsin pääkaupungin Tukholman kaupunginosista. Se sijaitsee eteläisen Tukholman alueella (Söderort), ja kuuluu Farsta kaupunginosa-alueeseen. Kaupunginosaa rajaavat Farstan ja Farsta strandin kaupunginosat sekä Huddingen kunta. Larsbodan kaupunginosa muodostettiin vuonna 1956, ja nykyisin siellä on asukkaita noin 1200. Maa-alaltaan se on 1,23 neliökilometrin suuruinen.
Wikimedia Commonsissa on kuvia tai muita tiedostoja aiheesta .
Tukholman kaupunginosat
Micke Björklöf & Blue Strip
Palkinnot ja tunnustukset

Finnish Blues Awards 2015 -gaalassa Micke Björklöf & Blue Strip palkittiin vuoden yhtyeenä
Finnish Blues Awards 2016 -gaalassa Last Train To Memphis -sävellys sai vuoden parhaan blueskappaleen palkinnon.
"Ain´t Bad Yet" albumi oli German Record Critics Awards 2015 ehdokkaana
”Ain´t Bad Yet” valittin Yleisradion ”Bluesministeri”-ohjelman vuoden albumiksi 2015
”After The Flood” valittin Yleisradion ”Bluesministeri”-ohjelman vuoden albumiksi 2014
”Three Times Seven Is..” valittin Yleisradion ”Bluesministeri”-ohjelman vuoden albumiksi 2002
Micke Björklöf & Blue Strip on julkaissut kahdeksan albumia ja esiintynyt klubikeikkojen ohella festivaaleilla sekä Suomessa että ulkomailla.
Micke Björklöf & Blue Strip voitti European Blues Challenge Suomen loppukilpailun 2014. Yhtye edusti suomea European Blues Challenge 2015 finaalissa Belgian Brysselissä.
Micke Björklöf ja kitaristi Lefty Leppänen esiintyvät myös akustisessa kokoonpanossa Micke & Lefty feat. Chef. Björklöf on ollut mukana perustamassa Lumberjacks-yhtyettä.
Kokoonpano

Mikael "Micke" Björklöf - laulu, huuliharppu, kitara
Lefty Leppänen - slide- ja sähkökitara, National Steel Guitar
Timo Roiko-Jokela - perkussiot, malletKAT
Seppo Nuolikoski - basso, laulu
Teemu Vuorela - rummut
Swamp Baby -levyllä soittavat myös Pepe Ahlqvist: huuliharppu kappaleilla ’Tell Me’, ’All I Can Do’ ja ’It’s Love Baby’, Veli-Matti Järvenpää: harmonikka kappaleilla ’Killer Woman’ ja ’Keep On Tryin’, Jorma Välimäki: tuuba kappaleella ’Keep On Tryin’
From Four Until Late -levyllä soittavat myös Jari Korpi: akustinen kitara, dobro sekä Sami Tervonen: perkussiot, vibrafoni
Diskografia

From Four Until Late (1997)
Swamp Baby (1999)
Three Times Seven Is (2002)
Whole ´Nutha Thang (2007)
After The Flood (2013)
Ain’t Bad Yet (2015)
Twentyfive Live at Blues Baltica (2018)
Whole ´Nutha Thang (2021 remastered))
Colors Of Jealousy (2023)
Aiheesta muualla

Mickebjorklof.com virallinen kotisivu
Hokahey Music Productions
Bluespedia Suomalaisen Blues- ja Soulmusiikin tietokanta
Botnia Beat, Vanhan Vaasan läänin alueen pop/rock historiaa (Micke Björklöf muistelee)
https://botniabeat.net/kauhava/tres_amigos.html
https://botniabeat.net/kauhava/micke_bjorklof_blue_strip.html